## Elisa Núñez es reuneix amb el Sindicat de Treballadors de l’Administració de Justícia de la Comunitat Valenciana

*** La consellera de Justícia i Interior, Elisa Núñez, estudiarà les sol·licituds dels sindicats del sector, que ha deixat pendents l’anterior govern, en retribucions, trajectòria professional o reforç de personal**

La consellera de Justícia i Interior, Elisa Núñez, s’ha reunit aquest dijous amb el Sindicat de Treballadors de l’Administració de Justícia de la Comunitat Valenciana (STAJ). La trobada, que ha tingut lloc a la seu de la Conselleria de Justícia i Interior, està emmarcada dins d’una primera presa de contacte que Elisa Núñez està mantenint amb els diversos actors del sector de Justícia.

En aquesta reunió han participat el secretari autonòmic de Justícia i Interior, Eduardo Luis Ruíz, i la directora general de Justícia, Cristina Gil.

En aquesta primera presa de contacte, la titular de Justícia ha rebut José Vicente Cabo i Gal·la Barrachina, amb els quals ha analitzat la problemàtica actual de l’Administració de Justícia.

La consellera s’ha compromés a estudiar les sol·licituds dels sindicats del sector, que ha deixat pendents l’anterior govern, en retribucions, trajectòria professional o reforç de personal.

“Tindré en compte totes les sol·licituds i els suggeriments del sector perquè els funcionaris puguen treballar en les millors condicions possibles i, per tant, perquè els valencians disposen d’una justícia més ràpida, eficaç i de qualitat”, ha explicat Elisa Núñez.

Fecha: 10/08/2023